Държавен вестник, бр. 92, 2012 г., стр. 41

БРОЙ  92	
Д Ъ Р Ж А В Е Н  В Е С Т Н И К 	
СТР.  41  
с органите на местното самоуправление и с 
неправителствените организации планират и 
провеждат мероприятия със:
1. рискови социални групи (малолетни и 
непълнолетни правонарушители, самотни 
стари хора, инвалиди, наркомани и др.);
2. лица, пострадали от престъпления;
3. етнически малцинства.
Чл. 9. (1) При прием на граждани поли­
цейските и младши полицейските инспектори 
изслушват, приемат и регистрират техните 
сигнали и жалби, извършват проверка по тях 
и в законоустановения срок ги уведомяват 
писмено за резултатите.
(2) Когато решаването на поставените 
от гражданите проблеми е извън функцио­
налната им компетентност, полицейските и 
младши полицейските инспектори приемат 
и регистрират техните сигнали и жалби и ги 
изпращат до съответния компетентен орган.
Чл. 10. (1) При прилагане на проблемно-
ориентирания подход, насочен към решаването 
на местни проблеми на сигурността, полицей­
ските и младши полицейските инспектори:
1. идентифицират проблемите в обслуж­
ваните райони;
2. извършват анализ на причините и 
условията, способстващи извършването на 
правонарушения, и предприемат мерки за 
тяхното отстраняване;
3. разработват работни карти с конкретни 
мероприятия и чрез началника на съответното 
районно управление (РУ) на СДВР/ОДМВР ги 
предлагат за обсъждане и решаване в мест­
ните комисии за обществен ред и сигурност 
(МКОРС);
4. участват при реализиране на мероприя­
тия, залегнали в приетите от МКОРС работни 
карти.
(2) Полицейските и младши полицейските 
инспектори на всяко тримесечие информират 
МКОРС чрез началника на РУ на СДВР/
ОДМВР за състоянието на престъпността и 
обществения ред и предлагат мерки за тяхното 
подобряване.
Чл. 11. Полицейските и младши полицей­
ските инспектори ежегодно, до края на месец 
март, информират органите на местното са­
моуправление и гражданите за състоянието 
на престъпността в обслужваната от тях 
територия и за резултатите от работата им 
по ред, определен от началника на РУ на 
СДВР/ОДМВР.
Чл. 12. (1) Полицейските и младши поли­
цейските инспектори осъществяват контрол 
по безопасността на движението по пътищата 
в границите на обслужваните от тях райони/
микрорайони съгласно правомощията им по 
Закона за движение по пътищата и регламен­
тирания в МВР ред.
(2) За обезпечаване безопасността на 
движението по пътищата полицейските и 
младши полицейските инспектори предлагат 
необходимите мерки за отстраняване на кон­
статирани нередности, като особено внимание 
обръщат на районите около детските градини 
и учебните заведения.
Чл. 13. Полицейските и младши полицей­
ските инспектори осъществяват контрол по 
Закона за българските лични документи и 
Закона за чужденците в Република България 
в обслужвания район/микрорайон.
Чл. 14. Полицейските и младши поли­
цейските инспектори осъществяват контрол 
по съхранението, носенето и употребата на 
оръжие от гражданите по утвърдени от на­
чалника на РУ на СДВР/ОДМВР списъци, 
предоставени от инспекторите по контрол 
над общоопасните средства. Резултатът от 
осъществения контрол се отразява в докладна 
записка до началника на РУ на СДВР/ОДМВР.
Чл. 15. Полицейските и младши поли­
цейските инспектори осъществяват текущ 
контрол по Закона за частната охранителна 
дейност. Резултатите от извършените проверки 
се отразяват в констативен протокол или в 
докладна записка.
Раздел ІІІ 
Организация на работата на полицейските и 
младши полицейските инспектори
Чл. 16. Приемането и сдаването на обслуж­
ваните райони/микрорайони от полицейските 
и младши полицейските инспектори се из­
вършва под ръководството на непосредствения 
началник (началника на сектор/група „Охра­
нителна полиция“/„Териториална полиция“ 
или началник на участък „Полиция“), за което 
се съставя протокол за приетото/сдаденото 
имущество, технически средства и служебна 
документация.
Чл. 17. Работното време на полицейските и 
младши полицейските инспектори се определя 
със седмичен или месечен график, съобразен 
с оперативната обстановка и утвърден от на­
чалника на РУ на СДВР/ОДМВР.
Чл. 18. (1) Полицейските и младши по­
лицейските инспектори осъществяват прием 
на граждани в приемни помещения съгласно 
разпореденото приемно време в заповедта на 
началника на РУ на СДВР/ОДМВР.
(2) Полицейските и младши полицейските 
инспектори, обслужващи повече населени 
места, осъществяват прием на граждани по 
възможност веднъж седмично във всяко на­
селено място.
(3) Приемните помещения на полицейските 
и младши полицейските инспектори се обоз­
начават с табела, поставена на видно място,